ai4bharat/Pralekha huggingface dataset:
ক্রেতা, খাদ্যএবংগণবন্টনমন্ত্রক
২০২০ – ২১ খরিফ বিপণন মরশুমে ন্যূনতম সহায়ক মূল্যে শস্য সংগ্রহ
নতুন দিল্লি, ১৪ নভেম্বর, ২০২০
২০২০ – ২১ খরিফ বিপণন মরশুমে ন্যূনতম সহায়ক মূল্য দিয়ে সরকার, কৃষকদের থেকে শস্য সংগ্রহের কাজ করছে।
পঞ্জাব, হরিয়ানা, উত্তরপ্রদেশ, তেলেঙ্গানা, উত্তরাখন্ড, তামিলনাডু, চন্ডীগড়, জম্মু-কাশ্মীর, কেরালা, গুজরাট ও অন্ধ্রপ্রদেশে ২০২০ – ২১ খরিফ মরশুমে ধান সংগ্রহের কাজ চলেছে। ১৩ই নভেম্বরের হিসেব অনুযায়ী ২৭৮.৩৮ লক্ষ মেট্রিকটন ধান সংগ্রহ হয়েছে। গত বছরের তুলনায় যা ২২.৮৯ শতাংশ বেশি। গত বছর ২২৬.৫৩ লক্ষ মেট্রিকটন ধান সংগ্রহ করা হয়েছিল। মোট ধান সংগ্রহের প্রক্রিয়ায় পঞ্জাবে সব থেকে বেশি ধান সংগ্রহ হয়েছে – ৬৯.৯১ শতাংশ, অর্থাৎ ১৯৪.৬৩ লক্ষ মেট্রিকটন।
খরিফ বিপণন মরশুমে ২৩ লক্ষ ৮২ হাজার কৃষকের কাছ থেকে ৫২৫৫৭.৬ কোটি টাকার শস্য সংগ্রহ করা হয়েছে।
রাজ্যগুলি থেকে মূল্য সহায়ক প্রকল্পের আওতায় তামিলনাডু, কর্ণাটক, মহারাষ্ট্র, তেলেঙ্গানা, গুজরাট, হরিয়ানা, উত্তরপ্রদেশ, ওডিশা, রাজস্থান এবং অন্ধ্রপ্রদেশ থেকে ৪৫.১ লক্ষ মেট্রিকটন ডাল ও তৈলবীজ সংগ্রহ করার প্রস্তাব অনুমোদন হয়েছে। এছাড়াও অন্ধ্রপ্রদেশ, কর্ণাটক, তামিলনাডু ও কেরালার জন্য ১.২৩ লক্ষ মেট্রিকটন নারকোলের শুকনো শাঁস সংগ্রহ করার প্রস্তাব অনুমোদিত হয়েছে। ডাল শস্য, তৈলবীজ ও নারকোলের শুকনো শাঁস মূল্য সহায়ক প্রকল্পের আওতায় অন্য রাজ্যগুলি থেকে প্রয়োজন অনুযায়ী সংগ্রহ করা যেতে পারে। এক্ষেত্রে বাজারদর ন্যূনতম সহায়ক মূল্যের চাইতে কম হলে সংশ্লিষ্ট রাজ্য ও কেন্দ্রশাসিত অঞ্চলের নিবন্ধীকৃত কৃষকদের কাছ থেকে তা সংগ্রহ করা হবে। যদি দেখা যায় বাজারদর, ন্যূনতম সহায়ক মূল্যের চাইতে কম হচ্ছে, সেক্ষেত্রে সংশ্লিষ্ট রাজ্য ও কেন্দ্রশাসিত অঞ্চলগুলির মনোনীত সংগ্রহকারী এজেন্টের মাধ্যমে সেগুলি সংগ্রহ করা হবে।
১৩ই নভেম্বরের হিসেব অনুসারে সরকার, তামিলনাডু, মহারাষ্ট্র, গুজরাট, রাজস্থান এবং হরিয়ানার ৩৩,৯৩২ জন কৃষকের সুবিধের জন্য ৫৮১৯১.৪ মেট্রিকটন মুগ, বিউলির ডাল, চিনাবাদাম ও সোয়াবিন সংগ্রহ করেছে। এর জন্য ব্যয় হয়েছে ৩১২.৬৭ কোটি টাকা। গত বছর এই সংগ্রহের পরিমাণ ছিল ২১৪০১.২৪ মেট্রিকটন। অর্থাৎ এবছর ১৭১.৯১ শতাংশ বেশি ডাল ও তৈলবীজ সংগ্রহ করা হয়েছে।
একইভাবে ৩৯৬১ জন কৃষকের কাছ থেকে ৫২.৪কোটি টাকার বিনিময়ে নারকোলের শাঁস ৫০৮৯ মেট্রিকটন ন্যূনতম সহায়ক মূল্যে সংগ্রহ করা হয়েছে। গত বছর এই সময় ২৯৩.৩৪ মেট্রিকটন নারকোলের শাঁস সংগ্রহ করা হয়েছিল। নারকোলের শাঁস ও বিউলীর ডালের ন্যূনতম সহায়ক মূল্য যে সব রাজ্যে এগুলি বেশী উৎপাদিত হয় সেখানের পরিস্থিতির উপর বিবেচনা করে নির্ধারিত হয়। সংশ্লিষ্ট রাজ্য ও কেন্দ্রশাসিত অঞ্চলগুলি এগুলি সংগ্রহের জন্য প্রয়োজনীয় ব্যবস্থা নেবে।
পঞ্জাব, হরিয়ানা, রাজস্থান, মধ্যপ্রদেশ, তেলেঙ্গানা, অন্ধ্রপ্রদেশ, মহারাষ্ট্র ও গুজরাট থেকে ১৩ই নভেম্বরের হিসেব অনুসারে ১৪ লক্ষ ৬৫ হাজার ৮৪৭ টি কাপাস তুলোর গাঁট ন্যূনতম সহায়ক মূল্যে সংগ্রহ করা হয়েছে। এর ফলে ২ লক্ষ ৮৬ হাজার ৫৪৭ জন কৃষকের কাছ থেকে ৪১৮৭.০৫ কোটি টাকার সামগ্রী সংগ্রহ করা হয়েছে।
কর্মী, জন-অভিযোগএবংপেনশনমন্ত্রক
কেন্দ্রীয় মন্ত্রী ডঃ জিতেন্দ্র সিং ৮টি উত্তর-পূর্ব রাজ্য ও জম্মু ও কাশ্মীর কেন্দ্রশাসিত অঞ্চলে অবস্থিত দিল্লির আবাসিক কমিশনারের কাছ থেকে কোভিড-১৯ সম্পর্কিত তথ্য ও মতামত নিয়েছেন
নতুন দিল্লি, ১৫ মে, ২০২০
কেন্দ্রীয় মন্ত্রী ডঃ জিতেন্দ্র সিং ৮টি উত্তর-পূর্ব রাজ্য ও জম্মু ও কাশ্মীর কেন্দ্রশাসিত অঞ্চলে অবস্থিত দিল্লির আবাসিক কমিশনারের কাছ থেকে কোভিড -১৯ সম্পর্কিত তথ্য ও মতামত নিয়েছেন।
এক ঘণ্টার দীর্ঘ ভিডিও কনফারেন্সের আলোচনায়, আবাসিক কমিশনাররা, যাঁরা কেন্দ্রীয় মন্ত্রীকে তাদের তথ্য সরবরাহ করেছেন তারা হলেন- অরুণাচল প্রদেশের জিতেন্দ্রনারাইন, আসামের কেসি সামরিয়া, মণিপুরের পিকে সিং, নাগাল্যান্ডের জ্যোতি কলাশ, সিকিমের অশ্বানী কুমার চন্দ, ত্রিপুরা থেকে চেতনমূর্তি, জম্মু ও কাশ্মীর থেকে নীরজ কুমার।
বিভিন্ন রাজ্য / কেন্দ্রশাসিত অঞ্চলগুলির প্রতিনিধিদের সঙ্গে আলোচনায় ডঃ জিতেন্দ্র সিং জানান, গত দুই, তিন দিনে ভিন রাজ্যে আটকে থাকা মানুষদের নিজের রাজ্যে ফিরে যাওয়ার জন্য সরকার যথাযথ ব্যবস্থা গ্রহণ করেছে। তিনি বলেন, শ্রমিক বিশেষ ট্রেন চালানোর প্রক্রিয়া অব্যাহত রয়েছে। আবাসিক কমিশনারা যেভাবে নোডাল অফিসার হিসেবে দায়িত্ব পালন করছে তার জন্য প্রশংসা করেন তিনি।
ডঃ জিতেন্দ্র সিং বলেন, তাঁর দফতর সকল রাজ্য ও কেন্দ্রশাসিত অঞ্চলের সঙ্গে নিয়মিত যোগাযোগ রেখে চলেছে এবং আবাসিক কমিশনারদের তাদের নিজ নিজ রাজ্য ও কেন্দ্রশাসিত অঞ্চল সম্পর্কিত সমস্যাগুলি নিয়ে সংশ্লিষ্ট দফতর ও কেন্দ্র সরকারে সাথে যোগাযোগ রাখতে বলা হয়েছে। তিনি আরও উল্লেখ করেন যে, উত্তর-পূর্ব রাজ্যগুলি এবং জম্মু ও কাশ্মীর, লাদাখ কেন্দ্র শাসিত অঞ্চল করোনার বিস্তারের রোধে দেশের অন্যান্য রাজ্য এবং কেন্দ্রশাসিত অঞ্চলগুলির তুলনায় ভালো কাজ করছে।
একের পর এক আবাসিক কমিশনার মন্ত্রীর কাছে জানান, তাদের নিজ নিজ রাজ্য বা কেন্দ্রশাসিত অঞ্চলগুলিতে প্রয়োজনীয় সামগ্রী বা চিকিৎসা সরঞ্জাম সরবরাহের ফলে সেখানে আর কোন অভাব নেই। এর জন্য মন্ত্রী এবং সংশ্লিষ্ট দফতরকে ধন্যবাদ জানান।
সমস্ত শ্রেণীর লোকদের জন্য প্রধানমন্ত্রী নরেন্দ্র মোদীর ঘোষিত ২০ লক্ষ কোটি টাকার আর্থিক প্যাকেজ সম্পর্কে আবাসিক কমিশনাররা ইতিবাচক মতামত দিয়েছেন। তারা বলেছেন যে প্রতিটি রাজ্য এবং কেন্দ্রশাসিত অঞ্চলগুলি একে স্বাগত জানিয়েছে।
(CG/SS
সামাজিকন্যায়ওক্ষমতায়নমন্ত্রক
তপশিলি জাতির মানুষের জন্য সংরক্ষণ প্রসঙ্গে
নয়াদিল্লি, ৩১ জুলাই, ২০১৮
সংসদ, রাজ্য বিধানসভা, পঞ্চায়েত প্রতিষ্ঠান ও পুর সংস্থাগুলিতে তপশিলি জাতির মানুষের সমানুপাতিক প্রতিনিধিত্বের সংস্থান ভারতীয় সংবিধানে রয়েছে। সংবিধান অনুযায়ী, রাজ্যের শিক্ষা প্রতিষ্ঠানে ভর্তি ও রাজ্য সরকারি চাকুরির ক্ষেত্রেও এঁদের সংরক্ষণের ব্যবস্থা রয়েছে। সুপ্রিম কোর্টের পক্ষ থেকে বলা হয়েছে, রাজ্যের অধীনে থাকা শিক্ষা প্রতিষ্ঠানগুলিতে ভর্তি ও রাজ্য সরকারি চাকুরিতে তপশিলি জাতি, উপজাতি ও অন্যান্য অনগ্রসর শ্রেণীর মানুষের সংরক্ষণ সাধারণভাবে ৫০ শতাংশের বেশি যেন না হয়। লোকসভায় মঙ্গলবার  এক লিখিত জবাবে একথা জানান সামাজিক ন্যায়বিচার ও ক্ষমতায়ন প্রতিমন্ত্রী শ্রী বিজয় সাঁপলা।
CG/BD/DM/…
(Visitor Counter : 832
স্বরাষ্ট্র মন্ত্রক
কেন্দ্রীয় স্বরাষ্ট্র মন্ত্রকের কোভিড-১৯ মহামারীর মোকাবিলা করতে লকডাউনের বিষয়ে একটি সুসংহত পর্যালোচনা বৈঠক
নতুনদিল্লি, ২৯ এপ্রিল, ২০২০
কেন্দ্রীয় স্বরাষ্ট্র মন্ত্রক লকডাউন পরিস্থিতি নিয়ে আজ একটি সুসংহত পর্যালোচনা বৈঠক করেছে।
লকডাউনের ফলে এখন পর্যন্ত যথেষ্ট লাভ হয়েছে এবং পরিস্থিতির উন্নতি হয়েছে বলে বৈঠকে জানানো হয়েছে। এই সুফল বজায় রাখার জন্য আগামী তেশরা মে পর্যন্ত লকডাউন কঠোর ভাবে মেনে চলা হবে।
কোভিড-১৯ এর মোকাবিলা করার জন্য চৌঠা মে একটি নতুন নির্দেশিকা কার্যকর হবে, যেখানে বেশ কয়েকটি জেলাকে কিছু ছাড় দেওয়া হবে। এ বিষয়ে বিস্তারিত খুব শীঘ্রই জানানো হবে।
(CG/CB
প্রধানমন্ত্রীরদপ্তর
প্রধানমন্ত্রী নতুন দিল্লিতে তাঁর বাসভবনে একটি শিখ প্রতিনিধি দলকে অভ্যর্থনা জানাবেন
নতুন দিল্লি, ২৯ এপ্রিল, ২০২২
প্রধানমন্ত্রী শ্রী নরেন্দ্র মোদী নতুন দিল্লিতে তাঁর বাসভবনে একটি শিখ প্রতিনিধি দলকে অভ্যর্থনা জানাবেন। এই উপলক্ষে শ্রী মোদী শিখ প্রতিনিধিদের উদ্দেশ্যে বিকেল ৫টা ৩০ মিনিট নাগাদ ভাষণ দেবেন।
এক ট্যুইটে প্রধানমন্ত্রী বলেছেন;
“আজ সন্ধ্যায়, আমার বাসভবনে এক শিখ প্রতিনিধি দলকে সাদর অভ্যর্থনা জানাবো। এই প্রতিনিধি দলে সমাজের বিভিন্ন শ্রেণীর প্রতিনিধিরা থাকছেন। এই উপলক্ষে আমি তাঁদের উদ্দেশ্যে বিকেল ৫টা ৩০ নাগাদ ভাষণ দেবো। আপনারা অবশ্যই এই ভাষণ দেখবেন......”
CG/BD/SKD/
(
ক্রেতা, খাদ্যএবংগণবন্টনমন্ত্রক
জেলা, রাজ্য ও জাতীয় কমিশনগুলিকে এক মাসের বেশি সময় ধরে মুলতুবি না রাখার এবং গ্রাহক অভিযোগ নিষ্পত্তি ত্বরান্বিত করার কথা বলেছে কেন্দ্র
নয়াদিল্লি, ২০ মে, ২০২২
গ্রাহক অভিযোগ দ্রুত নিষ্পত্তি সুনিশ্চিত করতে কেন্দ্রীয় গ্রাহক বিষয়ক দপ্তর ২০১৯ – এর গ্রাহক সুরক্ষা আইনের আওতায় নির্দিষ্ট সময়সীমা মেনে কাজকর্ম এক মাসের বেশি মুলতুবি না রাখার জন্য জাতীয়, রাজ্য ও জেলা কমিশনগুলির রেজিস্ট্রার ও সভাপতিদের চিঠি দিয়েছে। মুলতুবি সম্পর্কিত অনুরোধের দরুণ অভিযোগের নিষ্পত্তি দু’মাসের বেশি সময় বিলম্বিত হলে কমিশন সংশ্লিষ্ট পক্ষের বিরুদ্ধে মাশুল আরোপ করতে পারে।
গ্রাহক বিষয়ক দপ্তরের সচিব শ্রী রোহিত কুমার সিং তাঁর চিঠিতে স্বল্প খরচে অবাধে ও দ্রুততার সঙ্গে গ্রাহকদের সুবিচার দেওয়ার উপর জোর দিয়েছেন। চিঠিতে আরও বলা হয়েছে, দীর্ঘ সময় কাজকর্ম মুলতুবি থাকার ফলে কেবল গ্রাহক অধিকারকেই উপেক্ষা করা হয় না, সেই সঙ্গে কার্যকরভাবে আইন প্রয়োগও বিঘ্নিত হয়। এই প্রেক্ষিতে গ্রাহক কমিশন দীর্ঘ সময়ের জন্য স্বাভাবিক কাজকর্ম মুলতুবি না রাখার বিষয়টি বিবেচনা করার অনুরোধ জানিয়েছে। আরও বলা হয়েছে, বাদি-বিবাদি দুই পক্ষই যদি মুলতুবির অনুরোধ জানায়, সেক্ষেত্রে বিলম্বজনিত কারণে উভয় পক্ষের কাছ থেকেই মাশুল আরোপ করা যেতে পারে। গ্রাহক সুরক্ষা আইনের ৩৮  ধারার কথা উল্লেখ করে এই চিঠিতে বলা হয়েছে যে, প্রতিটি অভিযোগ যত দ্রুত সম্ভব নিষ্পত্তি করতে হবে এবং বিবাদি পক্ষের কাছ থেকে পাওয়া নোটিশের তিন মাসের মধ্যে অভিযোগের বিষয়ে সিদ্ধান্তে আসতে হবে। আইন অনুযায়ী, পর্যাপ্ত কার্যকারণ ছাড়াই সাধারণভাবে গ্রাহক কমিশনের পক্ষ থেকে কোনও মুলতুবি অনুমোদন করা হয় না। এমনকি, মুলতুবির কারণও লিখিত আকারে লিপিবদ্ধ করতে হয়। মুলতুবির দরুণ মাশুল আরোপের অধিকার আইন অনুযায়ী, কমিশনকে দেওয়া হয়েছে।
উল্লেখ করা যেতে পারে, গ্রাহক বিষয়ক দপ্তর আগামী ৩১ তারিখ জাতীয়, রাজ্য ও জেলা কমিশনের সভাপতি ও সদস্যদের পাশাপাশি, রাজ্য/কেন্দ্রশাসিত অঞ্চলগুলির গ্রাহক বিষয়ক দপ্তরের দায়িত্বপ্রাপ্ত সচিবদের নিয়ে জাতীয় স্তরের এক কর্মশিবির আয়োজন করছে। গ্রাহক অভিযোগের আরও কার্যকর, অবাধ ও দ্রুত নিষ্পত্তি সম্পর্কে আলাপ-আলোচনা করতে এই কর্মশিবির আয়োজন করা হয়েছে।
CG/BD/SB
(Visitor Counter : 69
স্বাস্থ্যওপরিবারকল্যাণমন্ত্রক
বিশ্ব স্বাস্থ্য সংস্থা র পরামর্শ অনুসারে ১৯টি রাজ্য ও কেন্দ্রশাসিত অঞ্চলে দৈনিক প্রতি ১০লক্ষ জন পিছু ১৪০টির বেশী নমুনা পরীক্ষা করা হচ্ছে
দেশে বর্তমানে সংক্রমণের হার ৮.০৭%
জাতীয় হারের থেকে ৩০টি রাজ্য ও কেন্দ্রশাসিত অঞ্চলে সংক্রমণের হার কম
নতুনদিল্লি, ২২শে জুলাই, ২০২০
‘টেস্ট, ট্র্যাক, ট্রিট’- কোভিড-১৯ এর মোকাবিলায় এই সর্বাত্মক কৌশল গ্রহণ করা হয়েছে। কেন্দ্রের নেতৃত্বে রাজ্য ও কেন্দ্রশাসিত অঞ্চলগুলি বিভিন্ন উদ্যোগ গ্রহণ করেছে। নমুনা পরীক্ষা করার উদ্যোগ বাড়ানোর ফলে দৈনিক প্রতি দশ লক্ষ জন পিছু ১৮০টি নমুনা পরীক্ষা করা সম্ভব হচ্ছে।
‘ কোভিড-১৯ এর প্রেক্ষিতে জনস্বাস্থ্য ও সামাজিক ব্যবস্থাপনার জন্য জনস্বাস্থ্যের নিয়মাবলী’ শীর্ষক বিশ্ব স্বাস্থ্য সংস্থা -র পরামর্শে সন্দেহভাজন কোভিড-১৯ এ সংক্রমিতদের সর্বাত্মক নজরদারীর উপর জোর দেওয়া হচ্ছে। এছাড়া প্রতিটি দেশকে বিশ্ব স্বাস্থ্য সংস্থা  দৈনিক প্রতি দশ লক্ষ জন পিছু ১৪০টি নমুনা পরীক্ষার পরামর্শ দিচ্ছে।
বর্তমানে ১৯টি রাজ্য ও কেন্দ্রশাসিত অঞ্চলে দৈনিক প্রতি ১০ লক্ষে ১৪০টির বেশী নমুনা পরীক্ষা করা হচ্ছে। গোয়ায় এই সংখ্যা সর্বোচ্চ౼১৩৩৩টি।
কেন্দ্র এবং ভারতীয় চিকিৎসা গবেষণা পরিষদ রাজ্য ও কেন্দ্রশাসিত অঞ্চলগুলিকে নমুনা পরীক্ষার পরিমাণ ক্রমশ বাড়ানোর পরামর্শ দিয়েছে। সম্মিলিত উদ্যোগে দেশে প্রতি ১০লক্ষ জনে ১০,৪২১টি নমুনা পরীক্ষা করা হয়েছে। এর ফলে কোভিড সংক্রমিতদের দ্রুত শনাক্ত করে যথোচিত চিকিৎসার ব্যবস্থা করা গেছে।
নমুনা পরীক্ষা বাড়ানোর ফলে দেশে সংক্রমিতের হার হ্রাস পেয়ে হয়েছে ৮.০৭%। জাতীয় হারের থেকে ৩০টি রাজ্য ও কেন্দ্রশাসিত অঞ্চলে এই হার কম। এর থেকে এটা স্পষ্ট কেন্দ্রের এই উদ্যোগের ফলে ইতিবাচক ফল পাওয়া যাচ্ছে।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতে https://www.mohfw.gov.in/ লিঙ্কটি ক্লিক করুন। অথবা ট্যুইটার হ্যান্ডেল @MoHFW_INDIA.-এর সাহায্য নিতে পারেন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। ট্যুইটার হ্যান্ডেল @CovidIndiaSeva-এ ও প্রশ্ন করা যাবে।
এছাড়াও +৯১-১১-২৩৯৭ -৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা পেতে চাইলে নীচের লিঙ্কে ক্লিক করুন -
https://www.mohfw.gov.in/pdf/coronvavirushelplinenumber.pdf
(CG/CB
প্রতিরক্ষামন্ত্রক
প্রতিরক্ষা শিল্প করিডর
নতুন দিল্লি, ৩ ডিসেম্বর, ২০২১
২০১৮-১৯-এর সাধারণ বাজেটে কেন্দ্রীয় সরকার দেশে দুটি প্রতিরক্ষা শিল্প করিডর স্থাপনের কথা ঘোষণা করে। সরকারের এই ঘোষণা মত সিদ্ধান্ত হয় যে, একটি করিডর উত্তরপ্রদেশে ও অপরটি তামিলনাড়ুতে গড়ে তোলা হবে। এধরণের করিডর গড়ে তোলার উদ্দেশ্যই হল, উত্তরপ্রদেশ ও তামিলনাড়ুতে প্রতিরক্ষা সামগ্রীর উৎপাদনে অনুকূল পরিবেশ গড়ে তোলা এবং ২০২৪-২৫ সাল নাগাদ ১০ হাজার কোটি টাকা বিনিয়োগ আকৃষ্ট করা। সংশ্লিষ্ট দুই রাজ্য সরকার প্রতিরক্ষা শিল্প করিডর গড়ে তোলার জন্য প্রয়োজনীয় জমি, যোগাযোগ ব্যবস্থা ও মৌলিক পরিকাঠামোগত সুযোগ-সুবিধা দিয়েছে। এদিকে, কেন্দ্রীয় সরকার তেলেঙ্গানা সহ ৮টি রাজ্যের কাছ থেকে প্রতিরক্ষা শিল্প করিডর গড়ে তোলার প্রস্তাব পেয়েছে। অন্ধ্রপ্রদেশের কাছ থেকে এরকম কোন প্রস্তাব আসেনি। দেশে প্রতিরক্ষা শিল্প করিডর গড়ে তোলার উদ্দেশ্যই হল, প্রতিরক্ষা সাজসরঞ্জাম উৎপাদনের অনুকূল বাতাবরণ গড়ে তোলা।
প্রতিরক্ষা ক্ষেত্রে আত্মনির্ভর ভারত গঠনের লক্ষ্যে সরকার একাধিক পদক্ষেপ নিয়েছে। প্রতিরক্ষা মন্ত্রক দেশে উৎপাদিত প্রতিরক্ষা সামগ্রীর দুটি তালিকা তৈরি করেছে। এই তালিকায় ২০৯টি প্রতিরক্ষা সামগ্রীর কথা উল্লেখ রয়েছে। সেই অনুসারে সেনাবাহিনীর জন্য তালিকাবদ্ধ ওই ২০৯টি প্রতিরক্ষা সরঞ্জাম আমদানির ওপর নিয়ন্ত্রণ জারি করা হয়েছে। মন্ত্রক প্রতিরক্ষা ক্ষেত্রে আধুনিকীকরণে তহবিলের প্রায় ৬৪ শতাংশ বরাদ্দ করেছে। এদিকে, সরকার প্রতিরক্ষা ক্ষেত্রে প্রত্যক্ষ বিদেশি বিনিয়োগের সীমা বাড়িয়ে ৭৪ শতাংশ করেছে। প্রতিরক্ষা ক্ষেত্রে বিনিয়োগ, সুযোগ-সুবিধা এবং নিয়ন্ত্রণমূলক বিভিন্ন বিধি-নিষেধ সম্পর্কে লগ্নিকারীদের অবহিত করতে ২০১৮-র ফেব্রুয়ারি মাসে প্রতিরক্ষা বিনিয়োগ সেল গঠন করা হয়। এছাড়াও বিভিন্ন ভারতীয় সংস্থার সঙ্গে দীর্ঘ মেয়াদী ভিত্তিতে কৌশলগত অংশীদারিত্ব গড়ে তোলার জন্য ২০১৭-র মে মাসে একটি মডেল প্রকাশ করেছে। বিভিন্ন সংস্থার সঙ্গে এধরণের কৌশলগত অংশীদারিত্ব গড়ে তোলার উদ্দেশ্যই হল দেশে উৎপাদন পরিকাঠামো গড়ে তোলা ও সরবরাহ শৃঙ্খলের প্রসারে প্রযুক্তি হস্তান্তর।
লোকসভায় আজ এক লিখিত জবাবে এ কথা জানান প্রতিরক্ষা প্রতিমন্ত্রী শ্রী অজয় ভট্ট।
CG/BD/AS/
(Visitor Counter : 124
স্বাস্থ্যওপরিবারকল্যাণমন্ত্রক
করোনায় দৈনিক মৃ্ত্যুর সংখ্যা উল্লেখযোগ্য হারে কমেছে ; গত ১৬ দিনে দৈনিক মৃত্যুর সংখ্যা ৩০০র নিচে রয়েছে
নয়াদিল্লী, ১০ জানুয়ারি, ২০২১
কেন্দ্র এবং রাজ্য/কেন্দ্রশাসিত অঞ্চলের সরকারের যৌথ প্রয়াসের ফলে এবং হাসপাতালে চিকিৎসাধীন করোনা রোগীর উপযুক্ত চিকিৎসা ব্যবস্থাপনার দরুণ দেশে দৈনিক মৃত্যুর হার কমে ১.৪৪ শতাংশ হয়েছে। কার্যকরী নিয়ন্ত্রণ কৌশল, লাগাতার পরীক্ষা ব্যবস্থাপনা এবং সরকার ও বেসরকারী হাসপাতালে সর্বজনীন উন্নতমানের চিকিৎসার জেরে মৃত্যুর সংখ্যা ক্রমশই হ্রাস পেয়েছে।
গত ১৬ দিনে ভারতে দৈনিক মৃত্যুর সংখ্যা ৩০০র নিচে রয়েছে।
কোভিড পরিচালন ব্যবস্থাপনা এবং কার্যকরী নীতি গ্রহণ করার ফলে কেন্দ্রীয় সরকার শুধুমাত্র করোনায় মৃত্যু হ্রাস করতেই সক্ষম হয়নি, একইসঙ্গে কোভিড রোগীদের গুণমান সম্পন্ন চিকিৎসার ব্যবস্থাও করেছে। রাজ্য/কেন্দ্রশাসিত অঞ্চলের সরকার এবং কেন্দ্রীয় সরকার যৌথভাবে দেশের স্বাস্থ্য পরিষেবাকে জোরদার করে তুলেছে।
ভারতে প্রতি ১০ লক্ষ জনসংখ্যায় মৃত্যু হয়েছে মাত্র ১০৯ জনের, যা রাশিয়া, জামার্নী, ব্রাজিল, ফ্রান্স, আমেরিকা, ব্রিটেন এবং ইতালীর তুলনায় অনেক কম।
দেশে বর্তমানে সক্রিয় রোগীর সংখ্যা ২ লক্ষ ২৩ হাজার ৩৩৫। অর্থাৎ সক্রিয় রোগীর হার মাত্র ২.১৪ শতাংশ। গত ২৪ ঘন্টায় সুস্থ হয়েছেন ১৯ হাজার ২৯৯ জন।
গত ২৪ ঘন্টায় নতুন করে করোনায় আক্রান্তের সংখ্যা অনেকটাই কমেছে। মহারাষ্ট্র এবং রাজস্থানে নতুন করে আক্রান্তের সংখ্যায় অনেক কমে এসেছে।
বিশ্বের অন্যান্য দেশের তুলনায় ভারতে প্রতি ১০ লক্ষ জনসংখ্যায় সক্রিয় রোগীর সংখ্যা যথেষ্টই কম। ব্রাজিল, রাশিয়া, জার্মানী, ইতালী, ব্রিটেন এবং আমেরিকার তুলনায় ভারতে প্রতি ১০ লক্ষে আক্রান্তের সংখ্যা অনেক কম। এদেশে প্রতি ১০ লক্ষে ১৬২ জন করোনায় আক্রান্ত হয়েছেন।
করোনা থেকে আরোগ্য লাভ করেছেন ১ কোটি ৭৫ হাজার ৯৫০ জন। এই নিয়ে দেশে সুস্থতার হার দাঁড়িয়েছে ৯৬.৪২ শতাংশ।
১০টি রাজ্য ও কেন্দ্রশাসিত অঞ্চলে আরোগ্যের হার ৭৯.১২ শতাংশ।
কেরালায় ৫ হাজার ৪২৪ জন কোভিড থেকে সুস্থ হয়ে উঠেছেন। মহারাষ্ট্রে ২ হাজার ৪০১ এবং উত্তরপ্রদেশে ১ হাজার ১৬৭ জন করোনা থেকে আরোগ্য লাভ করেছেন।
গত ২৪ ঘন্টায় ১৮ হাজার ৬৪৫ জন করোনা আক্রান্ত হয়েছে।
১০টি রাজ্য ও কেন্দ্রশাসিত অঞ্চলে সংক্রমণের হার ৮২.২৫ শতাংশ।
গত ২৪ ঘন্টায় কেরালায় ৫ হাজার ২২৮ জন করোনা আক্রান্ত হয়েছেন। গতকাল মহারাষ্ট্রে ৩ হাজার ৫৮১, ছত্তিশগড়ে ১ হাজার ১৪ জন করোনা আক্রান্ত হয়েছেন।
গত ২৪ ঘন্টায় ৭টি রাজ্য ও কেন্দ্রশাসিত অঞ্চলে করোনায় ২০১ জনের মৃত্যু হয়েছে।
মহারাষ্ট্রে ৫৭, কেরালায় ২২ এবং পশ্চিমবঙ্গে ২০ জনের মৃত্যু হয়েছে।
ব্রিটেনে প্রথম পাওয়া নোভেল করোনা ভাইরাসের নতুন স্ট্রেনের জেরে এ পর্যন্ত দেশে ৯০ জন আক্রান্ত হয়েছেন।
জলশক্তি মন্ত্রক
জল জীবন মিশনের আওতায় পশ্চিমবঙ্গে ২০২৪-এর মধ্যে গ্রামীণ পরিবারগুলিতে পাইপবাহিত জল সংযোগ পৌঁছে দেওয়ার লক্ষ্য স্থির হয়েছে
২০১৯-এর আগস্ট থেকে রাজ্য সরকারের সহযোগিতায় এই কর্মসূচি রূপায়িত হচ্ছে
নতুন দিল্লি, ২৪ মার্চ, ২০২২
কেন্দ্রীয় সরকার ২০১৯-এর আগস্ট মাস থেকে প্রতিটি গ্রামীণ পরিবারে পাইপবাহিত জল সংযোগ পৌঁছে দিতে রাজ্যগুলির সঙ্গে অংশীদারিত্বে জল জীবন মিশন রূপায়ণ করছে। জলশক্তি প্রতিমন্ত্রী শ্রী প্রহ্লাদ সিং লোকসভায় এক লিখিত জবাবে জানিয়েছেন, পশ্চিমবঙ্গেও জল জীবন মিশন রূপায়িত হচ্ছে এবং ২০২৪-এর মধ্যে গ্রামীণ পরিবারগুলিতে জল সংযোগ পৌঁছে দেওয়ার লক্ষ্য স্থির হয়েছে। তিনি আরও জানান, জল জীবন মিশনের গুরুত্বপূর্ণ বৈশিষ্ট হল, দীর্ঘমেয়াদি ভিত্তিতে নিয়মিত ভাবে প্রতিটি গ্রামীণ পরিবারে পাইপবাহিত জল সংযোগের মাধ্যমে দৈনিক মাথা পিছু ৫৫ লিটার জল সরবরাহ করা। জল জীবন মিশন রূপায়ণ খাতে খরচ ধরা হয়েছে ৩ লক্ষ ৬০ হাজার কোটি টাকা। এরমধ্যে, কেন্দ্রীয় সরকারের অংশ ২ লক্ষ ৮ হাজার কোটি টাকা।
শ্রী সিং আরও জানান, জল জীবন মিশন ঘোষণার সময় ১৮ কোটি ৯৩ লক্ষ গ্রামীণ পরিবারের মধ্যে কেবল ৩ কোটি ২৩ লক্ষ বা ১৭ শতাংশ পরিবারে পাইপবাহিত জল সংযোগের সুবিধা ছিল। এই কর্মসূচিতে গত আড়াই বছরে ৬ কোটির বেশি বা ৩১.০৮ শতাংশ গ্রামীণ পরিবারে পাইপবাহিত জল সংযোগের সুবিধা পৌঁছে দেওয়া হয়েছে। সেই অনুসারে আজ পর্যন্ত সারা দেশে ১৯ কোটি ৩২ লক্ষ গ্রামীণ পরিবারের মধ্যে ৯ কোটি ২৪ লক্ষ বা ৪৭.৮৩ শতাংশ পরিবারে পাইপবাহিত জল সংযোগের সুবিধা পৌঁছে গেছে। মন্ত্রকের পরিসংখ্যান অনুযায়ী পশ্চিমবঙ্গে ১ কোটি ৭৭ লক্ষ গ্রামীণ পরিবারের মধ্যে কেবল ৩৭ লক্ষ ১৫ হাজার বা ২০.৯৬ শতাংশ পরিবারে পাইপবাহিত জল সংযোগের সুবিধা রয়েছে।
ইতিমধ্যেই গোয়া, তেলেঙ্গানা, হরিয়ানা, পন্ডিচেরি, আন্দামান ও নিকোবর দ্বীপপুঞ্জ, দাদরা ও নগর হাভেলি এবং দমন ও দিউ-এ সমস্ত গ্রামীণ পরিবারে পাইপবাহিত জল সংযোগের সুবিধা পৌঁছে গেছে।
CG/BD/AS/
(Visitor Counter : 10
প্রধানমন্ত্রীরদপ্তর
এশিয়ান গেমস ২০২২-এ মহিলাদের জ্যাভেলিনে সোনা জেতায় অন্নু রানী-কে প্রধানমন্ত্রীর অভিনন্দন
নতুন দিল্লি, ০৩ অক্টোবর, ২০২৩
প্রধানমন্ত্রী শ্রী নরেন্দ্র মোদী হ্যাংঝাউ-তে এশিয়ান গেমসে মহিলাদের জ্যাভেলিনে সোনা জেতায় অন্নু রানী-কে অভিনন্দন জানিয়েছেন।
এক্স পোস্টে প্রধানমন্ত্রী বলেছেন :
“অ্যাথলেটিক্সে আরও একটি সোনা!
এশিয়ান গেমসে মহিলাদের জ্যাভেলিনে অন্নু রানী-র অসাধারণ ফলের জন্য অত্যন্ত গর্বিত।
এই স্বর্ণপদক ভারতকে গর্বিত করেছে। অন্নু আরও এগিয়ে চলুন এবং আমাদের অনুপ্রেরণা দিতে থাকুন!”
PG/SD/SKD
(
প্রধানমন্ত্রীরদপ্তর
পাপুয়া নিউ গিনি-র গভর্নর জেনারেলের সঙ্গে প্রধানমন্ত্রীর বৈঠক
নয়াদিল্লি, ২২ মে, ২০২৩
ভারত-প্রশান্ত মহাসাগরীয় দ্বীপপুঞ্জ সহযোগিতা ফোরাম -এর তৃতীয় শিখর সম্মেলনের ফাঁকে পোর্ট মরেসবি-তে সরকারি বাসভবনে আজ পাপুয়া নিউ গিনি-র গভর্নর জেনারেল শ্রী বব ডাডে-র সঙ্গে দেখা করেন প্রধানমন্ত্রী শ্রী নরেন্দ্র মোদী।
পাপুয়া নিউ গিনি-র গভর্নর জেনারেল সে দেশে তাঁর প্রথম সফরে প্রধানমন্ত্রীকে উষ্ণ অভ্যর্থনা জানান। উভয় নেতা দ্বিপাক্ষিক সন্ধির গুরুত্বের দিক সহ বিভিন্ন বিষয়ে মতবিনিময় করেন। দু’দেশের মধ্যে উন্নয়নমূলক সহযোগিতাকে আরও শক্তিশালী করার ব্যাপারে তাঁরা সহমত হন।
(PG/AB/DM/
প্রধানমন্ত্রীরদপ্তর
প্যারাঅলিম্পিক্স গেমসে পুরুষদের ডিস্কাস থ্রো-এ ব্রোঞ্জ পদক জেতায় বিনোদ কুমারকে প্রধানমন্ত্রীর অভিনন্দন
নতুন দিল্লি, ২৯শে আগস্ট, ২০২১
প্রধানমন্ত্রী শ্রী নরেন্দ্র মোদী টোকিওতে প্যারাঅলিম্পিক্সে গেমসে পুরুষদের ডিস্কাস থ্রো-এ ব্রোঞ্জ পদক জেতায় বিনোদ কুমারকে অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন;
“ বিনোদ কুমারের অনবদ্য প্রদর্শনে ভারত তাঁকে ধন্যবাদ জানায়! ব্রোঞ্জ পদক জেতায় তাঁকে অভিনন্দন। তাঁর কঠোর পরিশ্রম ও অধ্যবসায়ের জন্য তিনি নজরকাড়া সাফল্য অর্জন করেছেন। #Paralympics"
CG/CB/SFS
(
প্রধানমন্ত্রীরদপ্তর
নব নিযুক্ত মন্ত্রীদের উদ্দেশ্যে লোকসভায় প্রধানমন্ত্রীর উদ্বোধনী ভাষণের মূল অনুবাদ
১৯শে জুলাই, ২০২১, নয়াদিল্লি
সকলের গর্বিত হওয়া উচিত যে এবার এবং তফশিলি জাতি এবং উপজাতিভুক্তদের মধ্যে বেশ কয়েকজন মহিলা এবং অন্যান্য ব্যক্তি মন্ত্রীপদে শপথ নিয়েছেনঃ প্রধানমন্ত্রী
মনে হচ্ছে অনেকেই মহিলা, উপজাতি, তফশিলি জাতি এবং পিছিয়ে পড়া সম্প্রদায়ের সদস্যদের মন্ত্রী হওয়া সহ্য করতে পারছে নাঃ প্রধানমন্ত্রী
মাননীয় অধ্যক্ষ মহোদয়,
আমি ভেবেছিলাম, বড় সংখ্যায় আমাদের মহিলা সাংসদেরা মন্ত্রী হয়েছেন, তাই আজ সদনে উৎসাহের আমেজ থাকবে। আজ আমি খুব খুশি যে আমাদের দলিত ভাইয়েরা মন্ত্রীপদ পেয়েছেন। আমি খুশি যে আমাদের আদিবাসী, তফশিলি জাতির বন্ধুদের অনেকেই মন্ত্রীপদ পেয়েছেন।
মাননীয় অধ্যক্ষ মহোদয়,
এইবার সদনে আমাদের কৃষক পরিবারের যে সাংসদ বন্ধুরা রয়েছে, গ্রামীণ এলাকা থেকে যারা রয়েছেন, সামাজিক-আর্থিকভাবে পিছিয়ে পড়া সম্প্রদায় থেকে যারা রয়েছেন, ওবিসি সম্প্রদায় থেকে যারা রয়েছেন, অনেক বড় সংখ্যায় তাঁরা মন্ত্রীসভায় সুযোগ পেয়েছেন, তাঁদের পরিচয় করাতে পারলে আমি অত্যন্ত খুশি হতাম, প্রত্যেক বেঞ্চ থেকে, বেঞ্চ বাজিয়ে তাঁদের সম্মান জানানো হতো। কিন্তু দেশের দলিত মন্ত্রীপদ পাবেন, দেশের মহিলারা মন্ত্রীপদ পাবেন, দেশের ওবিসি মন্ত্রীপদ পাবেন, দেশের কৃষকের ছেলে মন্ত্রীপদ পাবেন, এটা কিছু মানুষ সহ্য করতে পারেনা, তাই তাঁদের পরিচয় পর্যন্ত করাতে দেয় না। আর সেজন্যেই মাননীয় অধ্যক্ষ মহোদয়, মন্ত্রীসভায় নবনিযুক্ত সদস্যদের লোকসভায় স্বাগত হিসেবে বিবেচনা করা হোক।
CG/JD
(
প্রতিরক্ষামন্ত্রক
প্রতিরক্ষা মন্ত্রী সশস্ত্র বাহিনীর কার্যকারিতা এবং অস্ত্রশস্ত্র সংগ্রহ বিষয়ে পর্যালোচনা করলেন
নয়াদিল্লি, ০৭ জুন ২০১৯
প্রতিরক্ষা মন্ত্রী শ্রী রাজনাথ সিং আজ তাঁর মন্ত্রকের বরিষ্ঠ আধিকারিকদের সঙ্গে এক বৈঠকে সশস্ত্র বাহিনীর কার্যকারিতা এবং অস্ত্রশস্ত্র সংগ্রহ বিষয়ে পর্যালোচনা করেন। তিনি সেনাবাহিনীর বিভিন্ন মঞ্চ ও সম্পদ পরিচালন ও রাজস্ব সংগ্রহের বিষয়গুলি নিয়ে আলোচনা করেন। সেনাবাহিনীর বিভিন্ন চালু প্রকল্পের বিষয়ে তাঁকে অবহিত করা হয়। এছাড়া, বিভিন্ন ধরণের ভবিষ্যৎ আধুনিকীকরণ পরিকল্পনার বিষয়েও আলোচনা হয়। প্রতিরক্ষা মন্ত্রী ভারতীয় উপকূল রক্ষী বাহিনীর কাজকর্মেরও পর্যালোচনা করেন।
সশস্ত্র বাহিনীর কার্যকর প্রস্তুতি খতিয়ে দেখতে শ্রী সিং পদাতিক বাহিনী, নৌ-বাহিনী ও বিমান বাহিনীর বিষয়ে পৃথক বৈঠক আয়োজনের নির্দেশ দেন। আজকের বৈঠকে প্রতিরক্ষা সচিব শ্রী সঞ্জয় মিত্র এবং প্রতিরক্ষা সংক্রান্ত অর্থ সচিব শ্রীমতী গার্গী কল এবং মন্ত্রকের অন্যান্য বরিষ্ঠ আধিকারিকরাও উপস্থিত ছিলেন
SSS/PB/SB
(Visitor Counter : 92
ক্ষুদ্র, অতিক্ষুদ্রওমাঝারিশিল্পমন্ত্রক
ক্ষুদ্র ও মাঝারি শিল্প সংস্থাগুলির স্বার্থে সরকারের সদ্য ঘোষিত পদক্ষেপগুলি অর্থনীতির গতি ত্বরান্বিত করবে : শ্রী নীতিন গড়করি
নয়াদিল্লি, ১০ অগাস্ট, ২০২০
কেন্দ্রীয় অতিক্ষুদ্র, ছোট ও মাঝারি শিল্পোদ্যোগ মন্ত্রী শ্রী নীতিন গড়করি বলেছেন, ক্ষুদ্র ও মাঝারি শিল্প সংস্থার সংজ্ঞায় পরিবর্তন, তহবিল সদ্ব্যবহারে পরিকল্পনা, সংশ্লিষ্ট ক্ষেত্রের সেরা সংস্থাগুলির জন্য চালু হওয়া চ্যাম্পিয়ন পোর্টাল, এ ধরনের সংস্থাগুলিকে ঋণ সহায়তার সুবিধা পৌঁছে দেওয়া প্রভৃতি পদক্ষেপ গ্রহণের মাধ্যমে মহামারীর কারণে লকডাউনের দরুণ মন্থর হয়ে যাওয়া অর্থনীতির গতি ত্বরান্বিত করতে সাহায্য করবে। বণিকসভা ফিকির কর্ণাটক শাখা আয়োজিত ক্ষুদ্র ও মাঝারি শিল্প সংস্থা সংক্রান্ত এক ভার্চ্যুয়াল সম্মেলনে ভাষণে শ্রী গড়করি সংশ্লিষ্ট সবপক্ষকে যাবতীয় ভয় ও নেতিবাচক মনোভাব দূরে সরিয়ে রাখার আহ্বান জানান। তিনি আশ্বাস দিয়ে বলেন, দেশকে মহাশক্তিধর অর্থনীতিতে পরিণত করতে সরকার সবরকম চেষ্টা চালাচ্ছে। শ্রী গড়করি আরও জানান, ক্ষুদ্র ও মাঝারি শিল্প সংস্থাগুলিকে প্রায় ১ লক্ষ ২০ হাজার কোটি টাকা ঋণ সহায়তা দেওয়া হয়েছে। এমনকি, ৩ লক্ষ কোটি টাকা রিলিফ প্যাকেজ হিসাবে ঘোষণা করা হয়েছে।
বকেয়া মেটানোর ক্ষেত্রে বিলম্বের বিষয়ে শ্রী গড়করি সমস্ত মন্ত্রক, দপ্তর ও রাষ্ট্রায়ত্ত সংস্থাগুলিকে ৪৫ দিনের মধ্যে ক্ষুদ্র ও মাঝারি শিল্প সংস্থাগুলির বকেয় মিটিয়ে দেওয়ার নির্দেশ দিয়েছেন। তিনি জানান, সমাধান পোর্টালে নথিভুক্ত অভিযোগগুলি গুরুত্বের সঙ্গে দেখা হচ্ছে।
আত্মনির্ভর ভারত অভিযান সম্পর্কে আলোচনার সময় শ্রী গড়করি বলেন, ১১৫টি উন্নয়নে আগ্রহী জেলায় হস্তশিল্প, কারুশিল্প, খাদি শিল্প এবং কৃষি-ভিত্তিক শিল্পগুলিকে উৎসাহিত করা হচ্ছে। কৃষি, গ্রামীণ ও আদিবাসী মানুষের জন্য বিশেষ পরিকল্পনা প্রণয়ন করা হচ্ছে। কারণ, এই ক্ষেত্রগুলিতে ব্যাপক কর্মসংস্থানের সুযোগ রয়েছে। অনুষ্ঠানে কর্ণাটকের মন্ত্রী শ্রী জগদীশ শেট্টার, ভারতীয় স্টেট ব্যাঙ্কের চেয়ারম্যান এবং ফিকির সদস্য/প্রতিনিধিরা উপস্থিত ছিলেন।
(CG/BD/SB
আদিবাসীবিষয়কমন্ত্রক
একলব্য মডেল আবাসিক বিদ্যালয়ের সুষ্ঠু পরিচালনার জন্য ২১টি রাজ্য ও কেন্দ্রশাসিত অঞ্চলের সাথে সমঝোতা স্বাক্ষর
নতুন দিল্লি, ১ ফেব্রুয়ারি, ২০২১
একলব্য মডেল আবাসিক বিদ্যালয় গুলির সুষ্ঠু পরিচালনার জন্য ২১টি রাজ্য ও কেন্দ্রশাসিত অঞ্চলের সাথে সমঝোতা স্বাক্ষরিত হয়েছে। আদিবাসী বিষয়ক সংস্থা ন্যাশনাল এডুকেশন সোসাইটি ফর ট্রাইবাল স্টুডেন্টস-এর সঙ্গে কেরালা রাজ্য একলব্য মডেল আবাসিক বিদ্যালয় সংগঠনের আজ এক সমঝোতা পত্র স্বাক্ষরিত হয়। কেরালার পাশাপাশি, ২৮টি রাজ্য ও কেন্দ্রশাসিত অঞ্চলের মধ্যে ২১টি রাজ্য ও কেন্দ্রশাসিত অঞ্চলে একই সঙ্গে এই চুক্তি কার্যকর করা হয়।
আদিবাসী বিষয়ক মন্ত্রী শ্রী অর্জুন মুন্ডা জানান, প্রধানমন্ত্রীর উদ্যোগে উপজাতিয় অঞ্চলে উন্নয়নের লক্ষ্যে ২০১৮-১৯- বর্ষে একলব্য মডেল আবাসিক বিদ্যালয় প্রকল্পটি পুনর্গঠন করা হয়। এর উদ্দেশ্য, ভৌগলিক অবস্থান অনুযায়ী শিক্ষার পরিবেশের প্রসার ঘটানো। সরকার ২০২২ সালের মধ্যে সারা দেশজুড়ে মোট ৭৪০ টি একলব্য মডেল আবাসিক বিদ্যালয় গড়ে তুলতে চায়। এর ফলে ৩.৫ লক্ষ আদিবাসী শিক্ষার্থী উপকৃত হবে।
বর্তমানে সারা দেশজুড়ে ৫৮৮টি এই ধরনের বিদ্যালয় রয়েছে, যেখানে শিক্ষার্থীর সংখ্যা ৭৩৩৯১। এরকম আরও ১৫২টি বিদ্যালয় গড়ে তোলা হবে ২০২২ সালের মধ্যে।
প্রধানমন্ত্রীরদপ্তর
পঞ্চায়েত ও স্থানীয় সরকারি প্রতিষ্ঠানগুলির ক্ষমতায়ন প্রসঙ্গে MyGov-এর একগুচ্ছ ট্যুইট বার্তাকে তথ্যনিষ্ঠ বলে বর্ণনা করলেন প্রধানমন্ত্রী
নয়াদিল্লি, ২৪ এপ্রিল, ২০২৩
পঞ্চায়েত ও স্থানীয় সরকারি প্রতিষ্ঠানগুলির ক্ষমতায়ন প্রসঙ্গে MyGov-এর একগুচ্ছ ট্যুইট বার্তার উত্তরে প্রধানমন্ত্রী শ্রী নরেন্দ্র মোদী তাঁর বার্তায় বলেছেন :
“দেশের পঞ্চায়েত ও স্থানীয় পর্যায়ের সরকারি প্রতিষ্ঠানগুলির কিভাবে ক্ষমতায়ন ঘটছে সে সম্পর্কে বিশেষ তথ্য তুলে ধরার চেষ্টা করা হয়েছে।”
PG/SKD/DM/
(